২০২৩ ক্রিকেট বিশ্বকাপ
২০১১ ও ২০১৫ সালের বিশ্বকাপে ১৪-দলের অংশগ্রহণে অনুষ্ঠিত হলেও ২০১৯ ও ২০২৩ সালের বিশ্বকাপ প্রতিযোগিতা ১০-দলের সমন্বয়ে অনুষ্ঠিত হবে। আইসিসি র‌্যাঙ্কিংয়ের শীর্ষস্থানীয় আট দল স্বয়ংক্রিয়ভাবে খেলার যোগ্যতা অর্জন করবে। বাকী দুইটি স্থানের জন্য বাছাইপর্বের প্রতিযোগিতায় অংশগ্রহণের মাধ্যমে নির্ধারিত হবে। আইসিসির সহযোগী ও অনুমোদনলাভকারী প্রত্যেক সদস্যের জন্য উন্মুক্ত থাকবে। এরফলে বিশ্বকাপে শুধুমাত্র টেস্টভূক্ত দেশগুলোর জন্যই নির্ধারিত থাকবে না।
১৯৭৫ ক্রিকেট বিশ্বকাপ
ইংল্যান্ড বিশ্বকাপ ক্রিকেট প্রতিযোগিতার প্রথম তিনটিতেই স্বাগতিক দেশের মর্যাদা লাভ করেছিল। আইসিসি সিদ্ধান্ত নেয় যে, ইংল্যান্ডেই প্রথম প্রতিযোগিতা অনুষ্ঠিত হবে। এর প্রধান কারণ ছিল সেখানে উদ্বোধনী অনুষ্ঠান হবার মতো প্রয়োজনীয় উপকরণ ও সাংগঠনিক বিষয়াদি বিরাজমান। ভারত বিশ্বকাপ ক্রিকেটের তৃতীয় আসরের দায়িত্ব পালনের কথা জানালেও অধিকাংশ আইসিসি সদস্যরা বিশ্বাস করেন যে, ইংল্যান্ডে পর্যাপ্ত ও দীর্ঘস্থায়ী দিনের আলো জুন মাসে থাকে; যা ভারতে নেই। এর মানে হলো একটি খেলা সম্পূর্ণভাবে শেষ হতে এক দিনই যথেষ্ট।